CELEX: C2006/178/40
Language: lt
Date: 2006-07-29 00:00:00
Title: Byla C-244/06  2006 m. gegužės 31 d. Landgericht Koblenz  (Vokietija) pateiktas prašymas priimti prejudicinį sprendimą byloje  Dynamic Medien Vertriebs GmbH prieš Avides Media AG

29.7.2006   
            
            
               LT
            
            
               Europos Sąjungos oficialusis leidinys
            
            
               C 178/25
            
         2006 m. gegužės 31 d.Landgericht Koblenz (Vokietija) pateiktas prašymas priimti prejudicinį sprendimą byloje Dynamic Medien Vertriebs GmbH prieš Avides Media AG
   
   (Byla C-244/06)
   (2006/C 178/40)
   Proceso kalba: vokiečių
   Prašymą priimti prejudicinį sprendimą pateikęs teismas
   Landgericht Koblenz
   Šalys pagrindinėje byloje
   Ieškovė: Dynamic Medien Vertriebs GmbH
   Atsakovė: Avides Media AG
   Prejudicinis klausimas
   Ar Vokietijos teisės nuostata, draudžianti prekybą paštu vaizdo įrašais (DVD, vaizdo kasetėmis), ant kurių nepažymėta, kad jų atžvilgiu Vokietijoje buvo atliktas su nepilnamečių apsauga susijęs patikrinimas, prieštarauja EB 28 straipsnyje įtvirtintam laisvo prekių judėjimo principui?
   Konkrečiai kalbant:
   Ar prekybos paštu tokiais vaizdo įrašais draudimas yra lygiaverčio poveikio priemonė EB 28 straipsnio prasme?
   Jei taip:
   Ar toks draudimas yra pateisinamas pagal EB 30 straipsnį bei atsižvelgiant į Direktyvą 31/2000/EB (1) ir tada, kai vaizdo įrašo atžvilgiu buvo atliktas su nepilnamečių apsauga susijęs patikrinimas kitoje ES valstybėje narėje ir ant jo yra atitinkama etiketė, arba ar toks kitos ES valstybės narės patikrinimas yra švelnesnė priemonė minėtos nuostatos prasme?
   
      (1)  OL L 178, p. 1